কারেন্টনিউজ ডটকমডটবিডি: বেসরকারি খাতের ইসলামী ব্যাংক বাংলাদেশ লিমিটেডের অনেক গ্রাহকের বিরুদ্ধে জঙ্গি কর্মকাণ্ডের অর্থায়নের অভিযোগ উঠেছে। জঙ্গি অর্থায়নের উৎস অনুসন্ধানে সরকারের উচ্চ পর্যায়ের গঠিত কমিটির বৈঠকে এ অভিযোগ করা হয়। বৈঠকে ইসলামী ব্যাংকের বিষয় অভিযোগ করেন খোদ ব্যাংকের পর্ষদের একজন পরিচালক। বাংলাদেশ ব্যাংকের গভর্নর বলেন, ইসলামী ব্যাংকের বিরুদ্ধে উপস্থাপিত অভিযোগসহ বিভিন্ন অনিয়ম পরীক্ষা-নিরীক্ষা করে দেখবেন। বৈঠকে উপস্থিত সরকারের বেশিরভাগ নীতিনির্ধারকই ইসলামী ব্যাংকের নানা ধরনের অনিয়ম নিয়ে কথা বলেন। এর মধ্যে রয়েছে ব্যাংকের সামাজিক দায়বদ্ধতা তহবিলের অর্থ ব্যবহারের ক্ষেত্রে অস্বচ্ছতা, ব্যাংকে আমানত রেখে যেসব গ্রাহক মুনাফা নিচ্ছেন না তাদের খাতে বরাদ্দ অর্থের ব্যবহার নিয়ে প্রশ্ন উঠেছে।